BCH รับผลดีสูงสุดประกันสังคม-กำไรปี 60-61 โตเฉลี่ย 16% ซื้อ
BCH รับผลดีสูงสุดจากประกันสังคม-กำไรปี 60-61 โตเฉลี่ย 16% ซื้อ
16 ต.ค. 2560

บล.ฟินันเซีย ไซรัส ระบุในบทวิเคราะห์วันนี้(16 ต.ค.60) ว่า บริษัท บางกอก เชน ฮอสปิทอล จำกัด (มหาชน) หรือ BCH  คาดกำไรสุทธิไตรมาส 3/60 โตในอัตราเร่ง 73% เทียบไตรมาสก่อนหน้า และ 23% เทียบช่วงเดียวกันของปีก่อน อยู่ที่ 298 ลบ. จาก High Season และการปรับเพิ่มการจ่ายเงินของสำนักงานประกันสังคม
ขณะที่ไตรมาส 4/60 ยังมีโมเมนตัมที่ดีจากฤดูฝนที่ลากยาว และฐานต่ำในปีก่อน ส่วน WMC ยังมีการเติบโตแข็งแกร่ง และปี61 จะได้อานิสงส์เต็มปีจากประกันสังคมซึ่ง BCH เป็นหนึ่งในผู้ได้ประโยชน์สูงสุด คาดกำไรสุทธิปี 60-61 โตเฉลี่ย 16%  ต่อปี ปรับใช้ราคาเป้าหมายปี 2018 ที่ 18.30 บาท ยังคงคำแนะนำซื้อ ในฐานะ Top Pick ของกลุ่ม